ประเทศไทย พร้อมทุกด้านรองรับการประชุมสุดยอดอาเซียน ครั้งที่ 35 พร้อมเน้นย้ำแนวคิดหลักร่วมมือร่วมใจก้าวไกลยั่งยืน
ประเทศไทย พร้อมทุกด้านรองรับการประชุมสุดยอดอาเซียน ครั้งที่ 35 พร้อมเน้นย้ำแนวคิดหลักร่วมมือร่วมใจก้าวไกลยั่งยืน นางสาวบุษฎี สันติพิทักษ์ อธิบดีกรมสารนิเทศ ในฐานะโฆษกกระทรวงการต่างประเทศ เปิดเผยถึงการเตรียมความพร้อมรองรับการประชุมสุดยอดอาเซียน ครั้งที่ 35 และการประชุมที่เกี่ยวข้อง ระหว่างวันที่ 2 - 4 พฤศจิกายนนี้ว่า ขณะนี้ประเทศไทยมีความพร้อมทุกด้าน โดยเฉพาะด้านความปลอดภัย การอำนวยความสะดวกด้านการจราจร การจัดทำของที่ระลึกที่มอบให้กับผู้นำและภริยา ประกอบด้วยโถศิลาดล ผลิตภัณฑ์สุดยอด OTOP จากจังหวัดนครปฐม กระเป๋าย่านลิเภาจังหวัดนครศรีธรรมราช พวงมาลัยเงินลงยา ผ้าคลุมไหล่ เทคไท รวมถึงเมนูอาหารไทยตั้งแต่สมัยสุโขทัย อยุธยา และรัชกาลที่ 5 จากเชฟชื่อดังของไทย และการแสดงต้อนรับแสดงถึงความเป็นไทย เพื่อสร้างความประทับใจแก่ผู้เข้าร่วมประชุมและภริยาผู้นำ โดยสาระสำคัญในการประชุมครั้งนี้ จะมีการประสานและขับเคลื่อนต่อเนื่องจากแนวคิดหลักร่วมมือร่วมใจก้าวไกลยั่งยืน ส่งเสริมความยั่งยืนทุกมิติ ที่ไทยได้ประกาศในฐานะประธานอาเซียนตั้งแต่ต้นปี และต่อยอดผลจากการประชุมสุดยอดอาเซียนครั้งที่ 34 การประชุมผู้นำ G 20 มีการสานต่อประเทศคู่เจรจา และสหประชาติ หรือ UN ที่อยู่นอกภูมิภาค จะมาหารือถึงความมือการเป็นหุ้นส่วน เพื่อสร้างความเชื่อมโยงในกรอบต่างๆภายในอาเซียน ทั้งโครงสร้างพื้นฐาน กฎระเบียบ การเคลื่อนย้ายทรัพยากรมนุษย์ ที่เป็นประโยชน์และความก้าวหน้าของภูมิภาค การบรรลุความตกลงหุ้นส่วนทางเศรษฐกิจระดับภูมิภาค หรือ RCEP ส่งผลให้มีเอกสารผลลัพธ์ที่จะให้การรับรองในการประชุมครั้งนี้มีประมาณ 46 ฉบับ และไทยจะถือโอกาสเปิดตัว 3 ศูนย์อาเซียน ประกอบด้วย ศูนย์ฝึกอบรมอาเซียนด้านสังคมสงเคราะห์และสวัสดิการสังคม ศูนย์อาเซียนเพื่อคนสูงวัยอย่างมีศักยภาพและนวัตกรรม พร้อมทั้งประกาศจัดตั้งศูนย์อาเซียนเพื่อศึกษาหารือด้านการพัฒนาศึกษาที่ยั่งยืน สำหรับการจัดกิจกรรมต้อนรับภริยาคู่สมรสจากผู้นำประเทศต่างๆ รองศาสตราจารย์นราพร จันทร์โอชา ภริยานายกรัฐมนตรี จะเป็นเจ้าภาพจัดกิจกรรมคู่สมรส ระหว่างวันที่ 3 - 4 พฤศจิยนนี้ จะร่วมกิจกรรมทางวัฒนธรรม ชมพิพิธภัณฑ์สถานแห่งชาติพระนครและวังบางขุนพรม และร่วมชมนิทรรศการจัดการขยะ แลกเปลี่ยนความเห็นเกี่ยวการบริหารจัดการขยะของไทยที่ประเทศไทยผลักดันนางสาวบุษฎี สันติพิทักษ์ เปิดเผยด้วยว่า การเป็นประธานอาเซียนของไทยจะสิ้นสุดในวันที่ 31 ธันวาคมนี้ และพร้อมส่งต่อให้เวียดนามเป็นเจ้าภาพต่อไป และไทยต้องดำเนินการสานต่อความร่วมมือที่จะส่งเสริมด้านเมือง ความมั่นคง สังคม วัฒนธรรมที่จะเอื้อประโยชน์ต่อประเทศไทย และอาเซียนซึ่งหน่วยงานต่างๆ ที่เกี่ยวข้องโดยมีการประสานงานและสานต่อกับประเทศเวียดนามอย่างใกล้ชิดเพื่อให้ส่งต่อประธานอาเซียนเป็นไปอย่างราบรื่นไร้รอยต่อ